open-index/open-wikipedia-markdown huggingface dataset:
Igor Zubeldia

**Igor Zubeldia Elorza** (sündinud 30. märtsil 1997 Azkoitias) on Hispaania jalgpallur, kes mängib kaitsva poolkaitsjana Hispaania kõrgliiga klubis Real Sociedad.

Real Sociedadi noorteakadeemiaga liitus ta 2008. aastal. Hispaania kõrgliigas debüteeris ta 13. mail 2016 mängus Valencia vastu. Real Sociedadi põhikoosseisu on ta kuulunud alates hooajast 2017–18. Esimese värava Hispaania kõrgliigas lõi ta 20. detsembril 2017 mängus Sevilla vastu. Ta võitis Real Sociedadiga hooaja 2019–20 Hispaania karikavõistlused.

2019. aastal tuli Zubeldia Hispaania kuni 21-aastaste koondisega omavanuste Euroopa meistriks.

## Saavutused
;Real Sociedad
*Copa del Rey: 2019–20
Tšernihivi rajoon

**Tšernihivi rajoon** (ukraina keeles Чернігівський район) on haldusüksus Ukrainas Tšernihivi oblastis. Halduskeskus on Tšernihiv.

See piirneb põhjas Venemaa Brjanski oblastiga, idas Korjukivka rajooniga, kagus Nižõni rajooniga, lõunas ja edelas Kiievi oblastiga ning loodes Valgevene Homieli oblastiga.

## Asulad
### Linnad
* Horodnja
* Oster
* Tšernihiv

### Alevid
* Berezna
* Desna
* Dobrjanka
* Hontšarivske
* Kozelets
* Kulõkivka
* Ljubetš
* Mõhhailo-Kotsjubõnske
* Olõšivka
* Radul
* Ripkõ
* Sedniv
* Zamhlai

### Külasid
* Mekšunivka
* Nedantšõtši
* Senkivka
* Tupõtšiv

## Viited
Ruteenia Katoliku Kirik

**Ruteenia Katoliku Kirik** on Ukraina Vabariigi territooriumil asuv idakatoliku kirik, mille peamine tegevuspiirkond on Taga-Karpaatia. Taga-Karpaatias elavad russiinid on peamised kiriku liikmed. Jumalateenistuse keelteks on kirikuslaavi, ukraina ja ungari keel. Kirikul on Ungváris oma teoloogiline akadeemia. Ungváris asub ka kirikuvalitsus. 2017. aasta andmete järgi oli piiskopkonnas 442 kogudust ning 320 000 liiget.

Ruteenia Katoliku Kirik rajati, et hoida tollases Ungaris elavaid Taga-Karpaatia õigeusklikke Rooma paavsti mõjuväljas (ja seega vältida reformatsiooni levik). Esimesed ebaõnnestunud katsed kirikut luua tehti 17. sajandi alguses, kuni lõpuks 1646. aasta aprillis Ungvári uniooni loomine siiski õnnestus.

Kirik kannatas esimese maailmasõja muutustest: Ungari asemel regioonis võimu võtnud Tšehhoslovakkia ei olenud ungarimeelse kiriku suur pooldaja, samuti levis 20. sajandi alguses russiinide seas (tagasi) õigeusku kirikuvahetamise liikumine. Olukord halvenes veelgi aga teise maailmasõja lõpus, kui Nõukogude Liit annekteeris Taga-Karpaatia. Vaimulik seminar suleti, 1947. aastal mõrvati  kiriku juht piiskop Theodor Romža ning lõpuks 1949. aastal lülitati terve kirik Vene Õigeusu Kiriku koosseisu. Ortodoksse kirikuga liituda mittesoovinud vaimulikud vangistati. Sarnaselt Galiitsias tegutsenud Ukraina Kreekakatoliku Kirikule asus ka Taga-Karpaatias tegevusse põrandaalune kirik omaenda põrandaaluse vaimuliku hierarhiaga. 

Muutused saabusid kiriku ellu 1989. aastal, mil asuti jällegi avalikult tegutsema ja millal riik ka selle kiriku ametlikku eksistentsi tunnistas. Tänapäeval on kirikus küll ukrainameelne erakond, mis tahaks allutada kiriku Ukraina Kreekakatoliku Kirikule, aga paavst on hetkeolukorraga rahul ja muutust ei taotle.

## Viited
GeForce 30 seeria

**GeForce 30 seeria** on Nvidia GeForce'i kaubamärgi graafikakaartide põlvkond, mis järgnes GeForce 20 seeriale. Seeria kasutab Nvidia teise generatsiooni RTX mikroarhitektuuri Ampere. 

Seeria kuulutati välja 1. septembril 2020 teatega, et tegu on seni suurima jõudluse kasvuga võrreldes eelneva põlvkonnaga. Esimese tavakasutajateni jõudnud graafikakaardi GeForce RTX 3080 tarne algas 17. septembril 2020.

## Arhitektuur
Ampere'i mikroarhitektuur sai nime prantsuse füüsiku ja matemaatiku André-Marie Ampère järgi. See kuulutati ametlikult välja 14. mail 2020. Ampere mikroarhitektuur on nii Turingi (tavakasutajatele) kui ka Volta (professionaalidele) mikroarhitektuuri järeltulija.  22. märtsil 2022 kuulutati välja Ampere'i üks järeltulija mikroarhitektuur Hopper (professionaalidele).

#### Tähtsamad Ampere mikroarhitektuuri uuendused GeForce 30 seeria jaoks
* CUDA arvutusvõimekus 8.6
* Samsungi 8 nm tehnoloogia
* FP32 jõudlus kahekordistus ühe SM-i (*Streaming Multiprocessor*) kohta
* Teise põlvkonna kiirtejälitustuumad
* Kolmas Tensori tuumade põlvkond
* GDDR6X mälutehnoloogia tugi (RTX 3070 Ti ja paremad)
* Kolmanda põlvkonna NVLink (RTX 3090)
* PCI Express 4.0
* HDMI 2.1
* AV1 videotihenduse vorming

## Saadavuse probleemid
17. septembril 2020 anti välja RTX 3080 graafikakaardid, kuid poelettidelt neid leida polnud. Põhjuseks koroonapandeemiast ja krüptokaevandamise populaarsuse kasvust tingitud nõudlus. Võrreldes GeForce 20 seeriaga oli ka hinna ja jõudluse suhe tunduvalt parem. Lisaks mõjutas saadavust tugevalt veebirobotite kasutamine, et osta automaatselt võimalikult palju videokaarte ära kohe, kui need müüki ilmuvad. Spekulandid müüsid pärast neid graafikakaarte oluliselt kõrgema hinnaga edasi.

Sama päeva õhtul vabandas Nvidia oma klientide ees ning lubas takistada veebirobotitel ja spekulantidel graafikakaartide ostmist. Saadavuse probleemid jätkusid pikka aega pärast esimeste videokaartide väljalaset ning arvati, et need lahenevad alles 2021. aastal.

Probleemid jätkusid ka 2021. aastal. Veebruaris teatas Nvidia, et RTX 3060 graafikakaardid suudavad tuvastada Ethereumi kaevandamise algoritme ning seepeale vähendada kaevandamise võimekust 50%. Lisaks kuulutati välja eraldi krüptoraha kaevandamise protsessorid. Natukese aja pärast avaldas Nvidia kogemata tarkvara uuenduse, mis keelas kaevandamise algoritmide tuvastamise. Aasta jooksul lisandus kaevandamise algoritmide tuvastamine veel mitmetele videokaartidele. Siiski usuti, et saadavuse probleemid jätkuvad vähemalt 2021. aasta kolmanda kvartalini.

## Tooted
### GeForce 30 (30xx) seeria lauaarvutile

Igal videokaardil on SM arv võrdne RT tuumade arvuga ning igal SM-il on 128 KB L1-vahemälu.

Kõik videokaardid on tehtud Samsungi 8 nm tehnoloogiaga.

### GeForce 30 (30xx) seeria sülearvutile

Igal videokaardil on SM arv võrdne RT tuumade arvuga ning igal SM-il on 128 KB L1-vahemälu.

Kõik videokaardid on tehtud Samsungi 8 nm tehnoloogiaga.

## Vaata ka
* GeForce'i 10. seeria
* GeForce 40 seeria
* GeForce
* Nvidia Quadro
* Protsessorituum

## Viited
Nuno Tavares

**Nuno Albertino Varela Tavares** (sündinud 26. jaanuaril 2000 Lissabonis) on Portugali jalgpallur, kes mängib vasakkaitsjana Inglise kõrgliiga klubis Nottingham Forest (laenul Londoni Arsenalist).

2015. aastal liitus ta Lissaboni Benfica noorteakadeemiaga. Klubi põhimeeskonnas debüteeris ta 4. augustil 2019, kui Portugali superkarika finaalis kohtuti Lissaboni Sportinguga. Portugali kõrgliigas debüteeris ta sama aasta 10. augustil mängus Paços de Ferreira vastu, keda võideti 5:0 ning Tavares lõi mängu esimese värava ja andis lisaks kaks väravasöötu.

2021. aasta juulis siirdus ta umbes kaheksa miljoni naelsterlingi eest Inglismaa kõrgliiga klubisse Arsenal. Inglismaa kõrgliigas debüteeris ta 13. augustil 2021 mängus Brentfordi vastu. Esimese värava lõi ta Inglismaa kõrgliigas 23. aprillil 2022 mängus Manchester Unitedi vastu.

2022. aasta juulis läks ta laenule Marseille Olympique'i. Prantsusmaa kõrgliiga hooaja avamängus 7. augustil 2022 lõi ta värava Reimsi vastu. Nädal hiljem lõi ta liigamängus värava ka Bresti vastu.

Suvel 2023 liitus ta laenulepingu alusel Nottingham Forestiga.

## Saavutused
;Benfica
*Supertaça Cândido de Oliveira: 2019

## Viited
Anatolie Topală

**Anatolie Topală** (sündinud 27. oktoobril 1970 Sadovas Călărași rajoonis) on Moldova poliitik. Ta oli 6. augustist 2021 kuni 14. juulini 2023 Moldova haridus- ja teadusminister.
Vitali Mõkolenko

**Vitali Mõkolenko** (ukraina keeles Віталій Сергійович Миколенко; sündinud 29. mail 1999 Tšerkassõs) on Ukraina jalgpallur, kes mängib vasakkaitsjana Inglismaa Premier League'i klubis Everton ja Ukraina jalgpallikoondises.

Ta alustas klubikarjääri Kiievi Dinamos, millega liitus 2012. aastal. Ukraina kõrgliigas debüteeris ta 2017. aasta augustis. Hooajal 2018–19 valiti Mõkolenko Ukraina kõrgliiga hooaja parimaks noormängijaks.

2022. aasta jaanuaris sõlmis ta nelja ja poole aasta pikkuse lepingu Evertoniga.

Ukraina jalgpallikoondises debüteeris Mõkolenko 20. novembril 2018 sõprusmängus Türgi vastu. Ta kuulus Ukraina koondisse 2021. aasta Euroopa meistrivõistlustel.

## Saavutused
;Kiievi Dinamo
*Ukraina Premjer-Liga: 2020–21
*Ukraina karikas: 2019–20, 2020–21
*Ukraina superkarikas: 2018, 2019, 2020

## Viited
Armastuse tunnel

**Armastuse tunnel** (ukraina keeles *Тунель Кохання*) on üle 3 km pikk raudteelõik Lääne-Ukrainas Klevani ja Orživi vahel. Tunneliks muudab selle raudteed ümbritsev taimestik. See lõik on paaride seas populaarne jalutamiskoht. Klevani rongijaamast algav Koveli-Rivne liini harutee ulatub Orživi põhjaosani, see on mõeldud kaubarongide teenindamiseks ning on osaliselt metsaga ümbritsetud.

## Ajalugu
See liin rajati 1870. aastal, et Orživis asuva puidutööstusega rongiühendus luua. Tunnel muutus tõenäoliselt populaarseks seoses sellega, et fotograaf Serhi Delidon seda pulmafotode võttekohana kasutama hakkas. Sama motiivi hakkasid peagi ka teised fotograafid kasutama ning 2014. aastal salvestas Fujifilm seal reklaami, mõni aeg hiljem kasutasid sama kohta teised võttemeeskonnad ja raudteelõik saavutas laiema tuntuse. Hiinas loodi selle koopia, USA-s ja Suurbritannias müüakse selle motiiviga tapeete. 

## Pilte

File:Tunnel of love 01.jpg|Rong tunnelis
File:П.КЛЕВАНЬ - (Тонне́ль Любви́) 0026.JPG|Vaade tunnelis
File:П.КЛЕВАНЬ - (Тонне́ль Любви́) 0028.JPG|Tunnelivaade
File:Tunnel of love 06.jpg|Armastuse tunnel
File:Green Mile Tunnel, Rivne.jpg|Tunnel


## Vaata ka

* Ukraina seitse loodusimet
* Ukraina raudtee

## Viited
Joonis

**Joonis** on joonestamisel saadud graafiline kujutis. Tehniline joonis on eset (nt masinat, detaili, seadist) üheselt määrav dokument. 
  
Teadus- ja tehnikaalastes raamatutes ja artiklites nimetatakse joonisteks kõiki (harilikult nummerdatud) illustratsioone; nende hulgas võivad olla diagrammid, graafikud, skeemid, kaardid ja fotod.

## Viited
Graafik (arvjoonis)

**Graafik** ehk joondiagramm (ingl *line chart*) on funktsionaalse  sõltuvuse esitus koordinaattasandil. Funktsiooni *y = f(x)* graafik on paaride *x*, *f*(*x*) hulk, kus *x* kuulub *f*(*x*) määramispiirkonda.

Ühe muutujaga funktsiooni saab näitlikult esitada ristkoordinaadistikus joonena tasandil ja kahe muutuja funktsiooni pinnana ruumis.

## Viited
Ukraina seitse loodusimet

**Ukraina seitse loodusimet** (ukraina keeles *Сім природніх чудес України*) on 2008. aastal valitud seitse silmapaistvamat ja populaarsemat piirkonda. Kõik seitse imet on vähemalt kohaliku tasandi kaitsealad ning turismipiirkonnad.

## Piirkonnad

## Valimine
Kampaania Ukraina seitsme ime leidmiseks käivitas 2007. aastal Ukraina parlamendi liige Mõkola Tomenko. Selle käigus valiti ka seitse loodusimet. Valimine toimus kahes etapis: esmalt tegid kohalike omavalitsuste (oblastite) liikmete pakutud tuhande objekti seas suurema valiku 100 eksperti (kultuuriteadlased, ajaloolased, turismispetsialistid), seejärel toimus nende valitud 21 objekti põhjal internetis rahvahääletus ning 2008. aasta 26. augustil kuulutati lemmikud välja. Valimisel osales ligi 77 000 kasutajat.

## Vaata ka

* Ukraina seitse imet
* Seitse maailmaimet

## Viited
Linus Ullmark

**Sven Linus Ullmark** (sündinud 31. juulil 1993 Lugnvikis) on Rootsi jäähokimängija, kes mängib väravavahina NHL-i klubis Boston Bruins.

Ta alustas klubikarjääri Rootsi klubis Modo Hockey, debüteerides hooajal 2011–12 Rootsi kõrgliigas. Põhiväravavahi kohale tõusis ta hooajal 2013–14.

2012. aastal valis Buffalo Sabres ta NHL-i ''draft''is 163. valikuna. Sabresiga sõlmis ta lepingu 2014. aasta mais, kuid jäi 
veel ka hooajaks 2014–15 Modo Hockeysse laenule. NHL-is debüteeris ta Sabresi meeskonnas 24. oktoobril 2015 mängus New Jersey Devilsi vastu, kellele kaotati 3:4. Debüüthooajal sai ta NHL-is kirja kaheksa võitu ja kümme kaotust. Aastatel 2016–2018 sai ta mänguaega põhiliselt American Hockey League'is Sabresi tütarklubis Rochester Americans. Sabresi üheks põhiväravavahiks kerkis Ullmark hooajal 2018–19. 13. oktoobril 2018 sai ta mängus Arizona Coyotesi vastu kirja oma esimese nullimängu NHL-is.

2021. aasta juulis sõlmis ta nelja-aastase lepingu Boston Bruinsiga.

2014. aasta maailmameistrivõistlustel võitis Ullmark Rootsi jäähokikoondise koosseisus pronksmedali.

## Viited

## Välislingid
* Linus Ullmark NHL.com lehel
* Linus Ullmark hockeydb.com lehel
ZANU–PF

**ZANU-PF** (täispikalt *Zimbabwe African National Union – Patriotic Front*; inglise keelest **Zimbabwe Aafrika Rahvusliit – Patriootlik Rinne**) on Zimbabwe poliitiline organisatsioon, võimupartei alates riigi iseseisvumisest aastal 1980. Seda juhtis Robert Mugabe, kes oli algul Zimbabwe Aafrika Rahvusliidu (ZANU) peaminister aastani 1987. Pärast seda ühinesid ZANU ja Zimbabwe Aafrika Rahvaliit (ZAPU) ja moodustasid ZANU–PF-i, mille esimehest Mugabest sai Zimbabwe president. Ta oli president 2017. aastani.

ZANU–PF kaotas parlamendienamuse esimest korda 2008. aasta valimistel ning moodustas vastuolulise koalitsiooni Demokraatliku Muutuse Liikumisega (MDC). Järgmistel valimistel aastal 2013 taastati parlamendis kahekolmandikuline enamus.

19. novembril 2017 toimus Zimbabwes riigipööre. ZANU–PF tagandas Robert Mugabe erakonna juhi kohalt ning ta astus kaks päeva hiljem ametlikult tagasi. Uueks presidendiks määrati endine asepresident Emmerson Mnangagwa.

## Viited
Riina Põldroos

**Riina Põldroos** (sündinud 9. detsembril 1976) on eesti moekunstnik.

## Tunnustus
* 2000 Hõbenõel -  antakse välja viimase aasta meeldejäävama panuse eest meie moeellu – see on auhind julge pealehakkamise, erakordse ettevõtlikkuse, särava idee ja energilise teostuse eest.
* 2007 Kuldnõel - Eesti ihaldatuim moedisaini auhind – antakse silmapaistvale moedisainerile või kaubamärgile loomingulise järjepidevuse eest vähemalt viie viimase aasta vaates, pidades silmas kollektsioonide kvaliteeti ja funktsionaalsust, ajakohasust, ilu, müügiedu ja ekspordivõimekust.

## Isiklikku
Riina Põldroosi isa oli eesti kunstnik ja kirjanik Enn Põldroos.

## Viited

## Kirjandus

## Välislingid
* Riina Põldroosi koduleht
Kevadkaruslane

**Kevadkaruslane** (*Phragmatobia fuliginosa*) on karuslaste sugukonda kuuluv ööliblikane. Kevadkaruslasi on kokku 6 alamliiki, kuid erinevused nende vahel ei ole silmaga eristatavad.

## Välimus
Kevadkaruslase röövik on 2–3,5 cm pikkune ja on eristatav oma helekollase vöödi järgi, mis läheb piki keha. Röövik on karvane ning tihti leiab neid sooja ja päikselise ilmaga märtsis-aprillis lume pealt. Karvad on mürgised ja halva maitsega, seetõttu ei söö röövikuid linnud.

Kevadkaruslase liblikad on tumepruunide tiibadega, alumistel tiibadel oranžikad vöödid. Tema keha on karvane, eestiivad on ühtlaselt punakaspruunid, kahe väikese tähniga . Tiibade siruulatus on 2,8–3,8 cm. Looduses on liblikaid oma hea kamuflaaži tõttu raske märgata.

## Eluviis

Kevadkaruslased on ööliblikad ja tihti võib neid näha tehisvalguse juures lendamas. Nii röövikud kui valmikud on polüfaagid ehk neil ei ole kindlat toidutaime : neid võib kohata nii kanarbikul, oblikal kui ka sinihelmikal.

Talvituvad röövikud tavatsevad kevadtalvel lumel ringi ronida. Arvatakse, et päikese ultraviolettkiirgus tapab talve jooksul rööviku karvastus paljunenud seened, mis vähendavad päikesevaestel ja soojadel talvedel talvituvate röövikute arvukust.

### Käitumine
Röövikutel esineb diapaus ehk sügisel toimuvad putuka rakkudes mitmed muutused: organismist kaob vesi, soolkond tühjeneb ning elutegevuse märgid kaovad. See võimaldab neil talve üle elada.

Sellest, millal on talvitumiseks aeg diapausi minna, annab liblikatele teada päeva lühenemine. Diapaus lõpeb, kui keskkonnatingimused muutuvad soodsamaks. Putukate diapaus võib ilmneda muna-, vastse-, nuku- või ka valmikustaadiumis ning see puhkeperiood võib esineda mis tahes arengujärgus.

### Nukkumine
Kevadkaruslased nukkuvad aastas kahel korral. Esimene nukkumine toimub lume sulamise ajal ning valmikud (ööliblikad) kooruvad mais-juunis. Teise põlvkonna liblikad nukkuvad mais-juunis ning liblikad kooruvad juuli teisel poolel ja augustis.

Nukkutakse rohu sees või maapinnal, vahel ka puukoore sees . Nukukestast välja pugenud valmik sirutab oma tiivad minutitega laiali, kuid tiibade kõvenemiseks kulub mitu tundi. Sel ajal on liblika liikumisvõime pehme kesta tõttu piiratud ja ta on röövloomade jaoks kerge saak.

## Levik
Eestis ja Euroopas on kevadkaruslane tavaline liik, kes eelistab elupaigana niitusid, aedasid, võsasid ning rabasid.

Liiki leidub üle kogu palearktilise ökotsooni, lisaks Põhja-Ameerikas.

## Viited
Sergi Darder

**Sergi Darder Moll** (sündinud 22. detsembril 1993 Artàs) on Hispaania jalgpallur, kes mängib keskpoolkaitsjana Hispaania kõrgliigaklubis Mallorca.

2007. aastal liitus ta Espanyoli noortesüsteemiga, kuid klubi põhimeeskonnas ta toona liigadebüüti ei teinud.

2012. aastal liitus ta Málagaga, debüteerides aasta hiljem Hispaania kõrgliigas. 31. märtsil 2014 lõi ta mängus Real Betise vastu oma esimese värava Hispaania kõrgliigas ja ühtlasi oli see mängu võiduväravaks.

2015. aasta augustis siirdus ta 12 miljoni euro eest Prantsusmaa kõrgliigaklubisse Lyoni Olympique, kellega sõlmis viieaastase lepingu.

2917. aasta septembris naasis Darder laenulepingu alusel Espanyoli, kellega sõlmis 2018. aasta märtsis püsiva lepingu. Espanyolis mängis ta seejärel kuus hooaega, millest viis hooaega Hispaania kõrgliigas.

Pärast seda, kui Espanyol oli eelmise hooaja järel kõrgliigast välja langenud, jätkas Darder karjääri Hispaania kõrgliigas ja sõlmis viieaastase lepingu Mallorcaga.

Aastatel 2010–2014 mängis Darder Hispaania noortekoondistes.

## Saavutused
;Espanyol
*Segunda División: 2020–21

## Viited
Loren Morón

**Lorenzo Jesús Morón García** (tuntud kui **Loren Morón**; sündinud 30. detsembril 1993 Marbellas) on Hispaania jalgpallur, kes mängib ründajana Kreeka kõrgliigaklubis Aris.

Ta alustas klubikarjääri Hispaania tugevuselt neljanda liiga klubides. Suuremat tähelepanu tõmbas ta hooajal 2014–15, kui lõi Vélezis mängides 21 mänguga 14 väravat.

2015. aasta jaanuaris liitus ta Real Betisega, mängides esmalt mitu hooaega klubi reservmeeskonnas Hispaania tugevuselt kolmandas ja neljandas liigas. Kui esimesel hooajal ei löönud ta Real Betise reservmeeskonnas ühtegi väravat, siis kõigil kolmel järgmisel hooajal vähemalt 13 väravat. 2018. aasta jaanuaris pikendas ta Real Betisega lepingut ning esmakordselt kutsuti ta klubi põhimeeskonda. Hispaania kõrgliigas tegi ta debüüdi 3. veebruaril 2018 mängus Villarreali vastu ja lõi kohe selles mängus kaks väravat. Seejärel lõi ta viie järgmise mänguga veel neli väravat. Hooajal 2019–20 lõi ta Hispaania kõrgliigas kokku kümme väravat.

2021. aasta augustis läks ta Real Betisest üheks hooajaks laenule Espanyoli. Hooaja 2022/23 teises pooles oli ta laenul Hispaania esiliigaklubis Las Palmas.

2023. aasta juulis sõlmis ta kaheaastase lepingu Arisega.

Tema isa Lorenzo Morón Vizcaíno on endine jalgpallur ja praegu jalgpallitreener.

## Viited
Fernando Calero

**Fernando Calero Villa** (sündinud 14. septembril 1995 Boecillos) on Hispaania jalgpallur, kes mängib keskkaitsjana Hispaania kõrgliiga klubis Espanyol.

Aastatel 2004–2011 kuulus ta Valladolidi Reali noorteakadeemiasse. Seejärel liitus ta Málagaga, kuid klubi põhimeeskonda ta välja ei jõudnud, mängides aastatel 2014–2016 Málaga reservmeeskonnas.

2016. aasta juunis naasis Calero Valladolidi Real. Hooajal 2016–17 mängis ta vaid Valladolidi Reali reservmeeskonnas Hispaania tugevuselt kolmandas liigas. 2017. aasta augustis jõudis Calero Valladolidi Realiga Hispaania esiliigast La Ligasse. 15. detsembril 2018 lõi ta mängus Madridi Atletico vastu oma esimese värava Hispaania kõrgliigas.

2019. aasta augustis siirdus ta umbes kaheksa miljoni euro eest Espanyoli, kellega sõlmis viieaastase lepingu.

## Viited
Arkadi Mamontov

**Arkadi Viktorovitš Mamontov** (*Арка́дий Ви́кторович Ма́монтов*, sündinud 26. mail 1962 Novosibirskis) on Venemaa teleajakirjanik, poliitilisi tulipunkte kajastavate dokumentaalfilmide autor.

## Elukäik ja tegevus
Ta sündis filmitegijate perekonnas. Pärast keskkooli üritas ebaõnnestunult astuda VGIKi operaatoriteaduskonda. 1988 lõpetas kiitusega Moskva Riikliku Ülikooli ajakirjandusteaduskonna.

Aastatel 1992–1994 oli ta uudisteagentuuri Novosti erikorrespondent tulipunktides Moldova territooriumil, Nahhitševani ja Armeenia piiril, Tadžikistanis, samuti Balti riikides. Aastatel 1995–2000 oli ta telekanali NTV uudistesaadete korrespondent.

2000. aasta kevadel asus tööle telekanalis Rossija, kus asus juhtima "Arkadi Mamontovi autorisaate stuudiot".

2017–2019 juhtis ta telekanalis Spas autorisaadet "Impeeriumi jäljed".

Töötades telekanalis Rossija, on korduvalt toetanud Venemaa president Vladimir Putini poliitikat.

## Sanktsioonid
28. augustil 2014 kehtestas Ukraina talle riiki sisenemiskeelu seoses Krimmi okupeerimise toetamisega Venemaa poolt. 28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid. "Ta on Krimmi ja Sevastoopoli ebaseaduslikku annekteerimist toetava propagandistliku filmi režissöör; nimetatud filmis kujutas ta ebaseaduslikule annekteerimisele eelnenud Ukraina valitsemistava kaootilise ja anarhistlikuna. Oma filmides on ta Ukrainat kujutanud neonatsismi, fašisimi, natsionalismi ja venevastase meelestatuse keskusena. Ta on liialdanud paremäärmuslike organisatsioonide rolli Ukrainas. Ta on süüdistanud Ukrainat Vene kultuuri ja keelt diskrimineeriva poliitika teostamises Ukrainas. Ta on õõnestanud Ukraina ametivõimude usaldusväärsust ja legitiimsust, väites, et Euromaidan oli välisriikidest inspireeritud riigipööre ning et Ukraina valitsus sõltub USAst."

## Viited
Diego Rico

**Diego Rico Salguero** (sündinud 23. veebruaril 1993 Burgoses) on Hispaania jalgpallur, kes mängib vasakkaitsjana Hispaania kõrgliigaklubis Getafe.

2011. aastal liitus ta jalgpalliklubiga Real Zaragoza. Klubi põhimeeskonnas debüteeris ta Hispaania esiliigas hooajal 2013–14.

2016. aasta augustis sõlmis ta nelja-aastase lepingu Hispaania kõrgliiga klubiga Leganés. Esimese värava Hispaania kõrgliigas lõi ta sama aasta 11. septembril mängus Sporting de Gijóni vastu.

2018. aasta juulis siirdus Rico Inglismaa kõrgliigaklubisse AFC Bournemouth, kus mängis kolm hooaega (viimasel hooajal Inglismaa esiliigas).

2021. aasta juulis naasis Rico Hispaania kõrgliigasse, sõlmides kaheaastase lepingu Real Sociedadiga. 2023. aasta septembris läks ta sealt laenule Getafesse.

## Viited
Kilusang Bagong Lipunan

**Kilusang Bagong Lipunan** (**KBL**, inglise keeles **New Society Movement**; varem **Kilusang Bagong Lipunan ng Nagkakaisang Nacionalista, Liberal, at iba pa** (**KBLNNL**), inglise keeles **New Society Movement of United Nationalists, Liberals, et cetera**; eesti keeles **Uue Ühiskonna Liikumine**) on Filipiinide erakond. See esindab parempoolseid kuni paremäärmuslikke maailmavaateid. See rajati aastal 1978 toonast presidenti Ferdinand Marcost toetanud koalitsiooniparteide liiduna. Marcos kasutas KBL-i enda ametiajal poliitilise platvormina. Pärast Marcose kukutamist 1986. aastal muudeti KBL erakonnaks ning see oli riigi parempoolseim partei.

Pärast 1986. aastat on KBL osalenud enamikul Filipiinide valimistel, kuid neil oli 2019. aastani esindajatekojas vaid üks koht (mida täitis endine esileedi Imelda Marcos). Pärast 2019. aastat pole nad parlamenti pääsenud.

## Viited
Álex Remiro

**Alejandro Remiro Gargallo** (sündinud 24. märtsil 1995 Cascantes) on Hispaania jalgpallur, kes mängib väravavahina Hispaania kõrgliiga klubis Real Sociedad.

2009. aastal liitus ta Athletic Bilbao noorteakadeemiaga. Aastatel 2012–2014 mängis ta Hispaania tugevuselt neljandas liigas CD Basconia meeskonnas. Seejärel mängis ta 2014–2016 kaks hooaega Athletic Bilbao reservmeeskonnas Bilbao Athletic, seejuures teisel hooajal Hispaania esiliigas, kuid Athletic Bilbao põhimeeskonnas tal debüüti teha ei õnnestunud. Hooajal 2016–17 oli ta laenul Hispaania esiliiga klubis Levante ja 2017–18 samasse liigasse kuuluvas Huesca.

2019. aasta juunis sõlmis ta nelja-aastase lepingu Real Sociedadiga. Real Sociedadiga võitis ta hooaja 2019–20 Hispaania karikavõistlused.

Aastatel 2013–2014 mängis Remiro viiel korral Hispaania kuni 19-aastaste koondises.

## Saavutused
;Levante
*Segunda División: 2016–17
;Real Sociedad
*Copa del Rey: 2019–20

## Viited
Petteri Wirtanen

**Petteri Wirtanen** (sündinud 28. mail 1986 Hyvinkääs) on Soome endine jäähokimängija (keskründaja).

Ta alustas klubikarjääri Soome klubis HPK, debüteerides Soome kõrgliigas hooajal 2004–05. 2006. aastal tuli ta HPK-ga Soome meistriks.

2006. aastal valis Anaheim Ducks ta NHL-i ''draft''is 172. valikuna. 2006. aasta juulis sõlmis ta Ducksiga kolmeaastase lepingu. Wirtanen mängis kolm hooaega American Hockey League'is Ducksi tütarklubides Portland Pirates ja Iowa Chops. NHL-is pääses ta Ducksi meeskonnas väljakule vaid hooajal 2007–08 kolmes mängus ning sai kirja ühe värava.

Aastatel 2009–2012 mängis Wirtanen Soome kõrgliigas HIFK ridades. 2011. aastal tuli ta HIFK-ga Soome meistriks. Aastatel 2012–2014 mängis ta KHL-i klubis HK Donbass. Hooaja 2014–15 alguses mängis ta Šveitsi kõrgliigaklubis HC Fribourg-Gottéron. Seejärel liitus ta KHL-i klubiga Jokerit, kus mängis kuni hooaja 2017–18 lõpuni.

Hooaja 2018–19 alguses mängis ta TPS-is ja hooaja teises pooles Rootsi kõrgliigaklubis Djurgårdens IF. 2019. aastal jõudis ta Djurgårdensiga Rootsi meistrivõistlustel finaali, kus kaotati Frölundale. Pärast seda naasis Wirtanen TPS-i. 2021. aastal kaotas ta Soome meistrivõistlustel TPS-iga finaalis Lukkole. 2021. aasta septembris liitus ta taas HIFK-ga, kus mängis ühe hooaja.

2006. aastal võitis Wirtanen Soome kuni 20-aastaste koondisega juunioride maailmameistrivõistlustel pronksmedali. 2014. aasta maailmameistrivõistlustel võitis ta Soome jäähokikoondise koosseisus hõbemedali.

## Välislingid
* Petteri Wirtanen hockeydb.com lehel
Rahvuslik Progressiivne Rinne (Iraak)

**Rahvuslik Progressiivne Rinne** (RPR; araabia keeles الجبهة الوطنية التقدمية, *al-Jabha al-Wataniyyah at-Taqaddumiyyah*; vahel **Progressiivne Patriootlik ja Rahvuslik Rinne**) oli Iraagi rahvarinne, mille asutamisest teatati 16. juulil 1973. Selle põhikiri võeti vastu aastal 1974 ning ametlik eesmärk oli luua koalitsioon Araabia Sotsialistliku Baathi Partei (ASBP), Iraagi Kommunistliku Partei (IKP), Kurdistani Revolutsioonipartei (KRP), Kurdistani Demokraatliku Partei (KDP) valitsusmeelsete osade ja mitme väiksema osapoole vahel. Kui Şaddām Ḩusayn 1979. aastal võimule tuli, visati IKP rindest välja ning KDP-le rakendati ulatuslikud piirangud. Rinne andis baathistidele võimaluse riiki ja ühiskonda juhtida, väiksematel valitsusmeelsetel jõududel lubati kitsaste piiride raames autonoomne tegutsemine. Saddam Hussein nimetas seda Iraagi demokraatia ja poliitilise osaluse vundamendiks, tegelikult oli RPR täielikult baathistide kontrolli all.

## Vaata ka
* Rahvuslik Progressiivne Rinne (Süüria)

## Viited
Araabia Sotsialistlik Liit (Liibüa)

**Araabia Sotsialistlik Liit** (ASL; araabia keeles االإتحاد الإشتراكي العربي في ليبيا) oli Liibüa erakond, mis tegutses aastatel 1971–1977. Seda juhtis esimees Muammar Gaddafi.

Gaddafi võttis enda Liibüa sotsialistliku revolutsiooni ideede formuleerimisel eeskuju Egiptuse presidendist Jamāl ‘Abd an-Nāşirist. Nagu Nassergi, võttis Gaddafi võimu Vabade Ohvitseride Liikumise abil, millest 1971. aastal kasvas välja Liibüa Araabia Sotsialistlik Liit. Nagu ka Egiptuse Araabia Sotsialistlik Liit, oli Liibüa ASL riigi ainus seaduslik erakond, mis tegutses pigem riigivõimu kajakambri kui poliitilise parteina.

Mais 1972 ühinesid Liibüa ASL ja Egiptuse ASL.

## Viited
Nathaniel Clyne

**Nathaniel Edwin Clyne** (sündinud 5. aprillil 1991 Londonis) on Inglismaa jalgpallur, kes mängib paremkaitsjana Inglismaa Premier League'i klubis Crystal Palace.

Ta alustas Crystal Palace'is ka klubikarjääri, kui liitus Crystal Palace'i noorteakadeemiaga 1999. aastal. Klubi põhimeeskonnas debüteeris ta Inglismaa esiliigas hooajal 2008–09. 2010. aastal valiti Clyne The Football League'i aasta noormängijaks. 2011. aastal valiti ta Crystal Palace'i aasta mängijaks. Hooajal 2011–12 valiti ta Inglismaa esiliiga hooaja sümboolsesse koosseisu.

2012. aasta juulis sõlmis ta nelja-aastase lepingu äsja Inglismaa kõrgliigasse tõusnud Southamptoniga. Esimese värava Inglismaa kõrgliigas lõi ta sama aasta 22. septembril mängus Aston Villa vastu.

2015. aasta juulis siirdus ta 12,5 miljoni naelsterlingi eest Liverpooli, kellega sõlmis viieaastase lepingu. Liverpooli põhikoosseisu kuulus Clyne hooaegadel 2015–16 ja 2016–17. Vigastuse tõttu jäi ta hooajast 2017–18 suuresti eemale. Hooaja 2018–19 teises pooles oli ta laenul Inglismaa kõrgliiga klubis AFC Bournemouth.

Vigastuse tõttu jäi ta hooajast 2019–20 täielikult eemale. 2020. aasta juunis teatas Liverpool, et Clyne lahkub klubist lepingu lõppedes. Seejärel asus ta treenima oma kunagises koduklubis Crystal Palace'is, kellega sõlmis 2020. aasta oktoobris esialgu lühikese lepingu, 2021. aasta jaanuaris pikendati lepingut kuni hooaja lõpuni. 2021. aasta augustis sõlmis ta klubiga uue üheaastase lepingu.

Aastatel 2014–2016 mängis Clyne 14 korda Inglismaa jalgpallikoondises. Ta kuulus Inglismaa koondisse 2016. aasta Euroopa meistrivõistlsutel.

## Viited

## Välislingid
Yohann Auvitu

**Yohann Auvitu** (sündinud 27. juulil 1989 Ivry-sur-Seine'is) on Prantsusmaa jäähokimängija, kes mängib kaitsjana Šveitsi kõrgliigaklubis Genève-Servette.

Hooajal 2006–07 debüteeris ta Prantsusmaa kõrgliigaklubis Mont-Blanc.

2008. aastal liitus ta Soome klubiga Jyväskylä JYP, debüteerides Soome kõrgliigas hooajal 2010–11. 2012. aastal tuli ta JYP-iga Soome meistrks. Aastatel 2014–2016 mängis ta Soome kõrgliigas HIFK-i ridades. Hooaja 2015–16 Soome meistrivõistluste finaalis kaotas ta HIFK-iga Tapparale. 2015–16 väljalangemismängudes oli Auvitu kõige resultatiivsem kaitsemängija 6+7 ja kõige edukam väravalööja. Ta pälvis sel hooajal liiga hooaja parimale kaitsemängijale antava Pekka Rautakallio auhinna ja valiti liiga sümboolsesse koosseisu.

2016. aasta mais sõlmis ta üheaastase lepingu NHL-i klubiga New Jersey Devils. Hooajal 2016–17 sai ta NHL-is 26 liigamänguga kirja kaks väravat ja kaks väravasöötu. 2017. aasta juulis sõlmis ta üheaastase lepingu NHL-i klubiga  Hooajal 2017–18 tegi ta 33 mänguga kolm väravat ja kuus väravasöötu.

Hooajal 2018–19 mängis ta Auvitu KHL-i klubis Sotši ja hooajal 2020–21 Rootsi kõrgliigaklubis Luleå HF. 2021. aasta jaanuaris naasis ta HIFK-i. 2022. aasta augustis sõlmis ta üheaastase lepingu KHL-i klubiga Nižnekamski Neftehimik, kuid 20 mänguga kogus ta vaid kolm resultatiivsuspunkti (1+2) ning 2023. aasta jaanuaris liitus ta Genève-Servette'iga.

Prantsusmaa jäähokikoondise koosseisus on Auvitu osalenud maailmameistrivõistlustel alates 2010. aastast.

## Viited

## Välislingid
* Yohann Auvitu NHL.com lehel
* Yohann Auvitu hockeydb.com lehel
Ibrahima Konaté

**Ibrahima Konaté** (sündinud 25. mail 1999 Pariisis) on Prantsusmaa jalgpallur, kes mängib keskkaitsjana Inglismaa Premier League'i klubis Liverpool.

Aastatel 2009–2014 kuulus ta klubisse Paris FC. Seejärel liitus ta Sochaux'ga, debüteerides klubi põhimeeskonnas hooajal 2016–17 Prantsusmaa esiliigas.

2017. aasta juunis sõlmis ta viieaastase lepingu Saksamaa kõrgliiga klubiga RB Leipzig, kus mängis neli hooaega.

2021. aasta juulis liitus ta Liverpooliga.

Aastatel 2014–2021 mängis Konaté Prantsusmaa noortekoondistes.

Konaté on Mali päritolu.

## Saavutused
;Liverpool
*EFL Cup: 2021–22

## Viited

## Välislingid

* Profiil Liverpool FC kodulehel
Adel Taarabt

**Adel Taarabt** (araabia keeles عادل تعرابت; sündinud 24. mail 1989 Fèsis) on Maroko jalgpallur, kes mängib ründava poolkaitsja või vasaku äärepoolkaitsjana Portugali kõrgliiga klubis Lissaboni Benfica ja Maroko jalgpallikoondises.

Ta alustas klubikarjääri Prantsusmaa klubis RC Lens, millega liitus 2004. aastal. Klubi põhimeeskonnas debüteeris ta hooajal 2006–07.

2007. aasta jaanuaris läks ta Lensist laenule Inglismaa kõrgliiga klubisse Tottenham Hotspur, kellega sõlmis sama aasta juunis püsiva lepingu. Tottenham Hotspuri põhimeeskonnas sai ta kolme hooaja jooksul kirja 16 mängu, sh kümme mängu Inglismaa kõrgliigas. 2009. aasta märtsis läks ta laenule Inglismaa esiliiga klubisse Queens Park Rangers, kuhu jäi ka hooajaks 2009–10, mil murdis ennast Queens Park Rangersi põhikoosseisu ja sõlmis 2010. aasta augustis klubiga püsiva lepingu. Taarabt tegi muljetavaldav hooaja 2011–12, kui lõi Inglismaa esiliigas 19 väravat ja andis lisaks 19 väravasöötu – väravasöötude arvestuses oli ta liigas esikohal. Samal hooajal valiti ta liiga hooaja sümboolsesse koosseisu ja kogu liiga parimaks mängijaks. Rangers võitis lisaks sel hooajal esiliigas ja tõusis Premier League'i. Inglismaa kõrgliigas ei suutnud Taarabt nii suurt edu saavutada, lüües hooajal 2011–12 kaks väravat ja hooajal 2012–13 viis väravat. Hooajal 2013–14 oli ta laenul Inglismaa kõrgliiga klubis Fulham ja Itaalia kõrgliiga klubis AC Milan. Taarabt mängis Queens Park Rangersis veel ka hooajal 2014–15, kuid ta pääses sel hooajal väljakule vaid kaheksas mängus ega löönud ühtegi väravat. Rangers jäi 2014–15 Premier League'is viimaseks ja langes esiliigasse.

2015. aasta juunis sõlmis Taarabt viieaastase lepingu Lissaboni Benficaga. 2017. aasta jaanuarist kuni 2018. aasta juunini oli ta Benficast laenul Itaalia kõrgliiga klubis Genoa. Benficaga tuli ta hooajal 2018–19 Portugali meistriks, kuid klubis hakkas ta regulaarselt mänguaega saama alles järgmisel hooajal.
 
Taarabt mängis Prantsusmaa kuni 17-aastaste ja kuni 19-aastaste koondises, kuid otsustas rahvuskoondises hakata esindama Marokot. Maroko jalgpallikoondises tegi ta debüüdi 11. veebruaril 2009 sõprusmängus Tšehhi vastu. Sama aasta 31. märtsil lõi ta sõprusmängus Angola vastu koondisekarjääri esimese värava. Taarabt kuulus Maroko koondisse 2012. aasta Aafrika rahvaste karikavõistlustel.

## Saavutused
;Queens Park Rangers
*Football League Championship: 2010–11
;Benfica
*Primeira Liga: 2018–19
*Supertaça Cândido de Oliveira: 2019
Kamil Bortniczuk

**Kamil Bortniczuk** (sündinud 11. juunil 1983 Głuchołazys) on Poola poliitik, ta on erakonna Õigus ja Õiglus liige.

Ta on lõpetanud 2007. aastal Wrocławi Ülikooli rahvusvaheliste suhete alal ja 2017. aastal Gdański ülikooli juristina.

Ta on olnud Poola Seimi VIII ja IX koosseisu liige.

Ta oli 26. oktoobrist 2021 kuni 27. novembrini 2023 Poola spordi- ja turismiminister.

## Isiklikku
Ta on abielus ning tal on kolme tütart ja üks poeg.
Me ei ole enam kunagi vennad

"**Me ei ole enam kunagi vennad**" (vene keeles «Никогда мы не будем братьями», ukraina keeles "Ніколи ми не будемо братами") on Ukraina luuletaja  2014. aasta märtsis kirjutatud luuletus.

: Никогда мы не будем братьямини по родине, ни по матери.Духа нет у вас быть свободными —нам не стать с вами даже сводными....

## Viited

## Välislingid
* НИКОГДА МЫ НЕ БУДЕМ БРАТЬЯМИ! Luuletuse sõnad poetessi kodulehel
*
*
Cédric Soares

**Cédric Ricardo Alves Soares** (sündinud 31. augustil 1991 Singenis) on Saksamaal sündinud Portugali jalgpallur, kes mängib paremkaitsjana Inglismaa Premier League'i klubis Arsenal ja Portugali jalgpallikoondises

Cédric sündis Saksamaal Portugali vanemate perekonnas. Ta naasis Portugali kaheaastasena. 1998. aastal liitus ta Lissaboni Sportingi jalgpalliakadeemiaga. Sportingu põhimeeskonnas debüteeris ta Portugali kõrgliigas 2011. aasta mais. Hooajal 2011–12 oli ta laenul Portugali kõrgliiga klubis Académica. 2012. aasta mais võitis ta Académicaga Portugali karikavõistlused, kui karikafinaalis alistati Sporting. Pärast seda mängis ta Sportingu põhimeeskonnas veel kolm hooaega, võites Sportinguga Portugali karika 2015. aastal.

2015. aasta juunis sõlmis ta nelja-aastase lepingu Inglismaa kõrgliiga klubiga Southampton. Hooaja 2018–19 teises pooles mängis ta laenul Itaalia kõrgliiga klubis Milano Internazionale. 2020. aasta jaanuaris läks ta laenule Arsenali, kellega sõlmis sama aasta juunis püsiva lepingu.

2011. aastal võitis Cédric Portugali kuni 20-aastaste koondisega juunioride maailmameistrivõistlustel hõbemedali. Portugali jalgpallikoondises tegi ta debüüdi 11. oktoobril 2014 sõprusmängus Prantsusmaa vastu. 2016. aastal tuli ta Portugali koondisega Euroopa meistriks. Portugali koondisse on ta kuulunud veel ka 2017. aasta FIFA konföderatsioonide karikaturniiril ja 2018. aasta maailmameistrivõistlustel. Koondisekarjääri esimese ja seni ainsa värava lõi ta 18. juunil 2017 FIFA konföderatsioonide karikaturniiri esimese alagrupimängus Mehhiko vastu.

## Saavutused
;Académica
*Taça de Portugal: 2011–12
;Sporting
*Taça de Portugal: 2014–15
;Southampton
*EFL Cup: Teine koht 2016–17
;Arsenal
*FA Community Shield: 2020

## Viited

## Välislingid

* Profiil Arsenal FC kodulehel
Desna (Tšernihivi oblast)

**Desna** (ukraina keeles *Десна*) on alev Ukraina Tšernihivi oblasti Tšernihivi rajoonis. 

## Ajalugu
### Sõjategevus 2022. aastal
Venemaa relvajõud tegid 2022. aasta sõjategevuse käigus Desnale mitu raketirünnakut:
* 17. mai 2022
* 25. juuni 2022

### Galerii

Fail:Desna Tank.jpg|Asula esine 2009. aastal
Fail:Ранкові кольори у заказнику Бобровня.jpg|Bobrovnja looduskaitseala Desna rajoonis


## Viited

## Välislingid
* Russian invaders fired missiles at the village of Desna in Ukrainian Chernihiv region: there are dead and many wounded. *[[TSN (telesaade)|TSN]]*, 17. mai 2022
Benjamin White

**Benjamin William White** (sündinud 8. oktoobril 1997 Poole'is) on Inglismaa jalgpallur, kes mängib keskkaitsjana Inglismaa Premier League'i klubis Arsenal ja Inglismaa jalgpallikoondises.

2014. aastal liitus ta Brighton & Hove Albioni noorteakadeemiaga. Klubi põhimeeskonnas debüteeris 9. augustil 2016 EFL Cupi mängus Colchester Unitedi vastu. Hooajal 2017–18 oli ta laenul Inglismaa tugevuselt neljanda liiga klubis Newport County, hooajal 2018–19 Inglismaa tugevuselt kolmanda liiga klubis Peterborough United ja hooajal 2019–20 Inglismaa esiliiga klubis Leeds United. Hooajal 2019–20 valiti White Inglismaa esiliiga hooaja sümboolsesse koosseisu. Brighton & Hove Albioni põhimeeskonnas mängis White Inglismaa kõrgliigas hooajal 2020–21.

2021. aasta juulis siirdus ta 50 miljoni naelsterlingi eest Arsenali.

Inglismaa jalgpallikoondises debüteeris White 2. juunil 2021 sõprusmängus Austria vastu. Samal aastal kuulus ta Inglismaa koondisse Euroopa meistrivõistlustel.

## Saavutused
;Leeds United
*EFL Championship: 2019–20

## Viited

## Välislingid

* Profiil Arsenal FC kodulehel
Jean-Philippe Mateta

**Jean-Philippe Mateta** (sündinud 28. juunil 1997 Sevran's) on Prantsusmaa jalgpallur, kes mängib ründajana Inglismaa Premier League'i klubis Crystal Palace.

2014. aastal liitus ta Prantsusmaa klubiga LB Châteauroux. Hooajal 2015–16 lõi ta Prantsusmaa tugevuselt kolmandas liigas 22 mänguga 11 väravat.

2016. aasta septembris sõlmis ta viieaastase lepingu Prantsusmaa kõrgliiga klubiga Lyoni Olympique. Lyoni põhimeeskonnas pääses ta väljakule vaid hooajal 2016–17	kolmes mängus. Suurem osa hooajast 2016–17 mängis ta Lyoni Olympique'i reservmeeskonnas Prantsusmaa tugevuselt neljandas liigas, lüües 16 mänguga kuus väravat. Hooajal 2017–18 mängis ta Lyonist laenul Prantsusmaa esiliiga klubis Le Havre. Sel hooajal lõi Mateta Prantsusmaa esiliigas 17 väravat, millega jagas Jordan Siebatcheu' ja Rachid Alioui kõrval parima väravaküti arvestuses teist kohta.

2018. aasta juunis sõlmis ta nelja-aastase lepingu Saksamaa kõrgliiga klubiga Mainz. Debüüthooajal lõi ta Saksamaa kõrgliigas 14 väravat.

2021. aasta jaanuaris läks ta Mainzist laenule Crystal Palace'i. Esimese värava lõi ta Inglismaa kõrgliigas 22. veebruaril 2021 mängus Brighton & Hove Albioni vastu. 2022. aasta jaanuaris läks ta Crystal Palace'i püsivalt üle.

Aastatel 2017–2019 mängis Mateta Prantsusmaa noortekoondistes.

## Viited
Darwin Núñez

**Darwin Gabriel Núñez Ribeiro** (sündinud 24. juunil 1999 Artigases) on Uruguay jalgpallur, kes mängib ründajana Saudia Araabia 🇸🇦kõrgliigaklubis Al hilal ja Uruguay jalgpallikoondises.

Ta alustas klubikarjääri Uruguay klubis Peñarol, debüteerides Uruguay kõrgliigas 2017. aastal. Esimese värava lõi ta Uruguay kõrgliigas 13. oktoobril 2018 mängus Fénixi vastu. 14. juulil 2019 tegi ta mängus Boston Riveri vastu kübaratriki.

2019. aasta augustis sõlmis ta viieaastase lepingu Hispaania esiliigaklubiga Almería. Hooajal 2019–20 lõi ta Hispaania esiliigas 16 väravat.

2020. aasta septembris siirdus ta 24 miljoni euro eest Portugali kõrgliigaklubisse Lissaboni Benfica, kellega sõlmis ta viieaastase lepingu. Tegemist oli suurima üleminekuga Portugali kõrgliigasse ja suurim üleminek Hispaania esiliigast. Esimese värava lõi ta Benfica meeskonnas 22. oktoobril 2020, kui tegi UEFA Euroopa Liiga alagrupimängus Poola klubi Poznańi Lechi vastu kübaratriki. Neli päeva hiljem lõi ta mängus Belenensese vastu oma esimese värava Portugali kõrgliigas. Hooajal 2020–21 jäi tema arvele kokku 14 väravat, sh kuus väravat Portugali kõrgliigas. Päraste kahte väravat nii mängus Santa Clara kui ka Boavista vastu valiti Núñez Portugali kõrgliiga 2021. aasta septembri kuu parimaks mängijaks. UEFA Meistrite Liiga 2021–22 alagrupivoorus lõi ta kolm väravat: 29. septembril 2021 kaks väravat FC Barcelona vastu ja 2. novembril võõrsilvärav Müncheni Bayerni vastu. Portugali kõrgliiga hooajal 2021/22 oli Núñez 26 väravaga liigas suurim väravakütt ja ta valiti liigahooaja parimaks mängijaks.

2022. aasta juunis lepiti kokku Núñezi üleminek Benficast Liverpooli. Liverpooli meeskonnas debüteeris ta sama aasta 30. juulil Inglismaa superkarikafinaalis Manchester City vastu ning 3:1 Liverpooli võiduga lõppenud mängus lõi Núñez Liverpooli kolmanda värava. Inglismaa kõrgliigas lõi ta esimese värava hooaja avamängus 6. augustil 2022 Fulhami vastu. Hooajal 2022/23 jäi tema arvele Inglismaa kõrgliigas kokku üheksa väravat.

Uruguay jalgpallikoondises tegi Núñez debüüdi 16. oktoobril 2019 sõprusmängus Peruu vastu ja lõi selles mängus ka värava. Ta kuulus Uruguay koondisse 2022. aasta maailmameistrivõistlustel.

## Saavutused
;Liverpool
*FA Community Shield: 2022

;Individuaalsed
*Primeira Liga hooaja parim mängija: 2021–22
*Primeira Liga hooaja suurim väravakütt: 2021–22
*Primeira Liga hooaja sümboolne koosseis: 2021–22

## Viited

## Välislingid
* Profiil Liverpool FC kodulehel
Mats Zuccarello

**Mats André Zuccarello Aasen** (sündinud 1. septembril 1987 Oslos) on Norra jäähokimängija, kes mängib NHL-i klubis Minnesota Wild ründajana paremäärel.

Ta alustas klubikarjääri Norra klubis Frisk Tigers, debüteerides Norra kõrgliigas hooajal 2004–05. 

Aastatel 2008–2010 mängis ta Rootsi kõrgliiga klubis Modo Hockey. Hooajal 2009–10 oli ta Rootsi kõrgliigas kõige resultatiivsem mängija (23+41) ning valiti liiga hooaja väärtuslikemaks mängijaks, kuigi Modo Hockey ei jõudnud sel hooajal isegi väljalangemismängudele.

2010. aasta suvel sõlmis ta kaheaastase lepingu NHL-i klubiga New York Rangers. NHL-is debüteeris ta sama aasta 23. detsembril mängus Tampa Bay Lightningi vastu, saades seitsmendaks Norra mängijaks, kes on NHL-is mänginud. Esimese värava lõi ta NHL-is 5. jaanuaril 2011 mängus Carolina Hurricanesi vastu. Debüüthooajal sai ta NHL-is kirja kuus väravat ja 17 väravasöötu. Hooaja 2012–13 esimeses pooles toimunud NHL-i tööseisaku ajal mängis ta KHL-i klubis Magnitogorski Metallurg. Seejärel kindlustas Zuccarello koha Rangersi põhikoosseisus. Hooajal 2013–14 jõudis ta Rangersiga Stanley karikavõistluste finaalmängudele, kus kaotati Los Angeles Kingsile. Põhiturniiril oli Zuccarello kõige resultatiivsem hooaeg Rangersis olles hooajal 2015–16 (26+35).

2019. aasta veebruaris kaubeldi Zuccarello Rangersist Dallas Starsi. Seal mängis ta vaid hooaja lõpuni. Hooaja 2018–19 väljalangemismängudes jõudis ta Starsiga teise ringi. Väljalangemismängudes oli Zuccarello Tyler Seguini kõrval Starsi resultatiivseim mängija (4+7).

2019. aasta juulis sõlmis ta viieaastase lepingu Minnesota Wildiga.

Norra jäähokikoondise koosseisus on Zuccarello osalenud 2010. ja 2014. aasta taliolümpiamängudel ning 2008., 2009., 2010. ja 2016. aasta maailmameistrivõistlustel.

Zuccarello on ema poolt Itaalia päritolu.

## Viited

## Välislingid
* Mats Zuccarello NHL.com lehel
* Mats Zuccarello hockeydb.com lehel
Rahvuslik Fašistlik Partei

**Rahvuslik Fašistlik Partei** (itaalia keeles *Partito Nazionale Fascista*, **PNF**) oli Itaalia erakond, mille rajas Itaalia fašismi edendamiseks Benito Mussolini. Selle eelkäija oli Fasci Italiani di Combattimento. Erakond oli Itaalias võimul 1922. aastast, kui fašistid marsiga Rooma võimule tulid, kuni 1943. aastani, kui fašism Itaalias kokku kukkus ja Mussolini Fašismi Suurnõukogu poolt tagandati. PNF-i õigusjärglane oli kuni teise maailmasõja lõpuni Itaalia Sotsiaalse Vabariigi aladel Vabariiklik Fašistlik Partei (PFR).

Rahvusliku Fašistliku Partei põhiteesid olid itaalia rahvuslus ning Itaalia alade laiendamine ja taastamine, mida fašistid pidasid rahva ülimuslikkuse ja tugevuse lahutamatuks väljenduseks. Itaalia fašistid pidasid Itaaliat Vana-Rooma järeltulijaks ja pärandi kandijaks. Nad toetasid Itaalia Impeeriumi loomist, et kolooniate abil tekitada itaallastele juurde eluruumi ning Vahemeri enda kontrolli alla võtta. Erakonda iseloomustas ka sotsiaalne konservatism.

Fašistide ideaalne majandussüsteem oli korporatism, milles töötajad ja tööandjad moodustasid rahva majandusvajaduste täitmiseks sündikaadid ning panid koos riigiga paika majanduspoliitika. Selle süsteemiga prooviti klassivõitluse asemel tekitada klassikoostööd. Lisaks oldi tulised autarkia pooldajad.

Itaalia fašism oli liberalismivastane, kuid samas ei pooldanud ka reaktsionäärset tagasiminekut Prantsuse revolutsiooni eelsesse aega, mida peeti tulevikku silmas pidades samuti vigaseks. Fašism oli vastu ka marksistlikule sotsialismile, kuna see ei olnud rahvuslik. Lisaks ei sobinud fašistidele ka Joseph de Maistre'i klassikaline konservatism. Itaalia rahvusluse edu võtmeteks peeti traditsiooni austamist, selget ja ühtset ajalootaju, pühendumist Itaalia moderniseerumisele ning usku sellesse, et Itaaliast saab Euroopa suurvõim.

Rahvuslik Fašistlik Partei ja Vabariiklik Fašistlik Partei on ainsad kaks erakonda, mille taasasutamine on Itaalia põhiseadusega keelatud.

## Vaata ka
* Fašistliku Itaalia sõnastik
* Fašism
* Fašism ja ideoloogia
* Itaalia fašism
* Revolutsiooniline rahvuslus
* Squadrismo

## Viited

## Välislingid
*FAŠISMI DOKTRIIN / BENITO MUSSOLINI (1932)
Gruusia nimi

**[[Gruusia]] kui riigi nimena** kasutatakse eesti keeles eksonüümi "Gruusia", harvem ka eksonüümi "Georgia". Nimevariant "Gruusia" tuleneb venekeelsest nimest Грузия *Gruzija*. Nimevarianti "Georgia" või sellest tulenevaid nimevariante kasutatakse inglise keeles ja veel mitmes Euroopa keeles. Gruusias kasutatakse gruusiakeelset endonüümi საქართველო *Sakharthvelo*. Naaberriigis Armeenias on kasutusel armeeniakeelne eksonüüm Վրաստան *Vrastan*.

Nii riigi endonüüm kui ka eksonüümid pärinevad samast riigimoodustisest Kesk-Gruusia piirkonnas Kharthlis (antiiksetes ja Bütsantsi allikates tuntud kui Ibeeria), mille ümber kujunes grusiinide varakeskaegne kultuuriline ja poliitiline ühtsus.

Kõik väliseksonüümid on tõenäoliselt tuletatud pärsiakeelsest sõnast گرگان *gorğān*. See sõna omakorda arenes parthiakeelsest sõnast 𐭅𐭓𐭊𐭍 *wurğān* ja keskpärsiakeelsest sõnast 𐭥𐭫𐭥𐭰𐭠𐭭 *wiručān*, juurdudes vanapärsiakeelses sõnas 𐎺𐎼𐎣𐎠𐎴 *vrkān*, mis tähendab "hundimaad". See kajastub ka vanaarmeeniakeelses sõnas վիրք *virk*, millest on tuletatud vanakreekakeelne sõna Ἰβηρία *Ibēríā*, mis võeti ladina keelde üle kui *Hiberia*. *Vrkān*-i muutumine *gorğān*-iks ja *v* muutumine *g*-ks oli foneetiline nähtus ürgaaria ja muistsete iraani keelte sõnatekkes. Kõik eksonüümid on lihtsalt sama tüve *vrk*/*varka* (𐎺𐎼𐎣) foneetilised variatsioonid. See tüvi tähendab eesti keeles hunti.

Esimest korda on Georgia-sarnast nime maininud Pietro Vesconte oma itaaliakeelsel maailmakaardil aastast 1320 pKr. Kuna see ei olnud alati kirjutatud samas transliteratsioonis, siis esimene kaashäälik kirjutati algselt J-iga: *Jorgia*.

Riigi täielik ametlik nimi on lihtsalt *Gruusia*, nagu on täpsustatud riigi põhiseaduses. Enne 1995. aasta põhiseaduse jõustumist oli riigi nimi *Gruusia Vabariik*. 2005. aastast on Gruusia valitsus astunud samme selleks, et eemaldada kogu maailmas kasutusest vene päritolu eksonüüm *Gruzija*.

## Viited